Februarie | 2017 | Mal, dis al...EkWasHier...
26 Sondag Feb 2017
Wanneer ek terug kyk op my lewenspad, sien ek groei. Soms steek hartseer en swaarkry vas, maar groei ~ ek het gegroei. Ek het my lewe laEd probeer om minder belangrik te voel, minder sensitief te probeer wees, maar kon dit nie doen nie. Ek sukkel nog dams .
Soms stoot ek mense weg want ek is ekbang ek kry seer, soms wil ek hê mense moet van my hou. Soms probeer ek so hard en vergeet van myself en wat binne my woed. Ek dink daar is ‘n orkaan wat binne elke mens woed…
Soms wens ek, ek het iemand gehad wat net lief vir my is omdat ek, ek is…soms wil ek net alleen wees want dan is daar net vrede. Soms wonder ek waarom ek lewe, soms wonder ek of iemand omgee dat ek lewe…
Meestal wil ek net hê iemand moet omgee, maar ek weet ek is die een wat my eie lewe self create en alles en almal binne die raamwerk. Ek het my hele lewenspad so gemaak dat ek ander gelukkig hou, buiten myself…en dit werk nie meer vir my nie. Ek is die een wat swaarkry, en ek voel dis nonsens. Ek is ek…aanvaar my soos ek is ~ of vat die pad!!!!
Tog voel ek dat ek ook waarde het…tog voel ek dat ek ook iets iewers vir iemand beteken. Al is dit vir my katte…My gevoelens maak tog saak, miskien nie vir my baas of kollegas nie, maar vir my…Met of sonder toestemming, dink ek dat ek tog die waarheid binne my moet behou en voort moet gaan en die goeie doen. My ‘stem’ maak tog saak. Al word ek geag as baie gering by die werk, moet ek tog voortgaan en die werk van God voltooi…soms is dit moeilik, soms sukkel ek, maar al sien niemand dit raak nie, HY sien dit wel…om die waarheid te praat is soms moeilik, maar my siel is my maatstaf…
Al maak ek mense kwaad, al maak ek hul ongemaklik, al maak ek wat ookal…ek het tog ‘n reg in die lewe, al dink baie mense nie so nie…Al kies ek om nie in die kring van die spotters of skinderbekke te sit nie, al kies ek om net 1 of 2 vriendinne te hê…lê daardie keuse tog by my, en niemand anders nie…
Ek sal aanhou om die waarheid te praat, al maak dit mense ongemaklik of selfs kwaad…ek sal aanhou om myself te wees…al beskou die wêreld my as weird…ek kies om eerlik met my gevoelens te wees…ek kies om my spasie te beskerm in my lewe…en ek kies om myself toe te laat om my ‘needs’ in die lewe na te kom…ek eer my gevoelens en weet dat Christus watn binne my is, tog belangrik is…ek kies om nie meer wrokke te hou nie, ek kies om sag te wees, ek kies om nie ander slaafs na te volg nie…ek kies MY!!!
Ek wil nie in die ‘in’ groepe wees nie, ek wil nie opgehef word nie, ek wil nie dinge doen wat ander beëindruk of deur ander raakgesien te word nie…ek kies net om die waarheid te leef en dit maak my anders…en ja, ek kies MY steeds…
Maak dit werklik saak of jy in die ‘in’groepe is? Of maak dit saak dat jy Infinite God dien? Either aanvaar jy my soos ek is, of los my…so maklik soos dit…
20 Maandag Feb 2017
Aarde bedek my…waters sluk my in! Ek behoort in ‘n kranksinnigegestig, Groen Dakkies is die naaste. Maar my tipe mal is seker in die ergste graad.
Ek het vanaand my punte begin inlees en Slim Sannie Weetals weet net mooi niks. Ek het die hele Gr. 9 groep se punte ingelees; drie stelle punte per klas en kom Sannie agter een ry punte is in die verkeerde blokkie gelees. Wil ek nou die hele ry uitwis en voor ek my kon kry, wis ek sommer di hele klas uit.
Rekenaar gestrem ~ dis beslis ekke en net môre moet ek vir ons dierbare sekretaresse vra om dit weer vir my op my stokkie te plaas. Die keer is ek slaggereed. So ‘n fout maak ek nooit weer nie. Natuurlik is ek nie een of ander donkie nie, dus gaan ek nie my kop ‘n tweede keer stamp nie.
Moedeloos het ek maar gesave wat ek kon en gaan nou rustig verkeer en môre dit oor doen. Dié keer sal dit korrek wees!!
19 Sondag Feb 2017
Hamlet het gesê: “To be or not to be, that is the question. Whether ’tis nobler in the mind to suffer, the slings and arrows of outrageous fortune, or to take arms against the sea of trouble, and by opposing, end them.”
Hoe baie het William Shakespeare nie van die lewe geweet nie. Hoe baie kan ons nie nog by hom leer oor die lewe en lewenslesse nie…maar nee! Dis mos te moeilik om te lees…eintlik is sy werke uniek en vol soveel wêreldwyshede…
Soms voel mens sommer af…af vir ‘n minuut, soms ‘n uur, soms vir ‘n dag of twee en soms vir ‘n volle seisoen of jaar of sewe. Soms voel jy so omdat iemand jou hart gebreek het, soms omdat dit Winter is en die wolke grys en donker. (nie ek nie, dis my favourite tyd) Soms omdat mense jou nie verstaan nie, soms omdat jou uniekheid en die goeie dinge wat jy doen nie gesien word nie. Soms omdat dit swaar met jou geliefdes gaan. Soms omdat jy net so wil voel!
Maar, wat jy wel kan doen is om sag en vriendelik met jouself te wees. Wees ‘gentle’ met jouself en sorg dat jy vir een keer belangrik in jou lewe is, kry genoeg slaap, spandeer tyd met jouself en gun jou ‘me-time’ vir jouself. Dis soms nodig om jouself te vind. Soms is dit ook nodig om hard met jouself te wees, veral wanneer jy ongelukkig voel. Forseer jouself om dinge te doen, soos oefening te kry, of net in die tuin te gaan stap en die Rose te ruik of selfs die Astertjies of Jasmyntjies. Of sit en kyk hoe die wolke patrone vorm, vries die yoghurt en lê op die gras en bekyk daardie wolke terwyl jy die yoghurt soos roomys eet…luister na die natuur. Dit help soms.
Soms is dit nodig om na jouself te luister, jouself te berispe en jouself weer op die regte pad te kry. Nee, ek dink nie jy is verkeerd om ongelukkig te wees nie. Nee, jy’s geen freak of wat ookal nie, nie lui nie en nie aandagsoekerig nie. Jy is uniek, iemand wat soms ook nodig het om bietjie na jouself te kyk. Jy is mens. Ek weet dat mens soms seer, ongelukkige, hartseer, pynlike dinge ervaar…soms is daar rede en soms sommer ma’net…deur menslik te wees is jou reg. Niemand mag vir jou sê hoe om te voel nie, of voorskrifte gee oor jou lewe nie. Doen wat jy dink is reg…net jy kan jouself gelukkig maak. Geen buite persoon kan dit doen nie. Niemand kan keuses vir jou maak nie. Wanneer jy nie die vrede en geluk binne jouself ervaar het nie, kan jy nie wees nie. Nuwe liefde kan tydelik iets bring, sjokolade – tydelik, kinders – tydelik, familie – tydelik, diere – tydelik…net jy kan in jou innerlike werk. Soms is die innerlike stryd die beste stryd wat jy kan voer. Baie mense sê vertrou op God, ja, maar nie alleenlik vertroue nie, jy moet jou kant ook bring en Jesus doen die res saam met jou. Wanneer jy jouself vind, vind jy Jesus was al die tyd binne jou en nie doer in geboue ens. nie.
Die vrede en kalmte wat jou gemoed binne kom nadat jy die donker diepste duisternis wat jy met ongelukkige tye ervaar het, is die tye waar jy gegroei het. Goeie tye bring nie groei mee nie…jy moet juis swaarkry om te kan groei. En wanneer jy daardie trappie bereik het, weet jy, jy het ‘n tikkie hemel bereik.
Moenie tou opgooi nie…terwyl mens daardie tye ervaar, werk God aan jou om die sagte, buigbare, opregte persoon te maak wat jy veronderstel is om te wees. Dis verbasend hoe mens verander, dis tye wanneer mens begin vergewe en leer om verwerping ens. te oorkom. Dis tye van genees en om die seer gesond te salf. Soms is dit nodig…genesing bring salwing vir die seer…nou verstaan ek ook die woorde: Let go and Let God…maar moenie hande gevou sit nie…jy gaan nêrens kom nie…jy, jouself is verantwoordelik vir jou eie lewe en niemand anders s’n nie.
Die na-effekte is die beste wat enige iemand kan ervaar…
18 Saterdag Feb 2017
Daar is verskillende tipes mense in hierdie wêreld en elkeen is uniek. Soms dink ek, nee ek weet, dat wanneer ek nie van iemand hou nie is dit juis daardie eienskap binne my is wat my die afkeur aanwakker. Pak liewers die bul by die horings en verbeter jouself voordat jy probeer om die splinter uit daardie een se oog te haal.
Nou, kom ons kyk watse tipe mense daar is: (Indien ek die woord hom gebruik, voeg gerus haar by dit in, want dit gaan beide kante toe)
Judas: Die persoon probeer orals in wees en probeer natuurlik ook dat almal van hom hou…maar om die eerste hoek en draai sal hierdie een jou verraai, miskien vir ‘n beter werk…seker omdat hul nie wil nie, maar dalk is hul ego-aangedrewe.
Salomo: “n Sterk leier, baie goeie eienskappe in ‘n leier en mense het na hom met al wat probleem is, gekom. Miskien baie wys, maar met al die wysheid tog ‘n paar vroue op die kantlyn. Salomo was beslis baie wys, maar 700 vroue? Oe eh eh…sy ondergang. Al sy wysheid en mag het hom wêreldberoemd gemaak, maar God het steeds al die mag gehad…iets wat Salomo bewus van was.
Dawid: ‘n Goeie man sterk leier, maar was nooit tevrede met sy een vrou nie, moes mos ‘n ander se vrou steel. Hoeveel mans is nie so nie? (Vrouens ook…) Vriende? Wel hy het een boesemvriend gehad en miskien het die Dawids in die lewe ook min boesemvriende. Hoe lank het hy nie weggekruip vir Saul nie? Hy het gedans voor God, maar tog gedoen wat die mens mens maak…in die geval het hy ‘n swaar rekening betaal…sy seun is van hom weggeneem en hy kon niks daaraan doen nie…God slaap nie, Hy sal jou tot op jou maag bring as dit moet…Sê maar net.
Koning Herodus: ‘n Leier, en boetie, jou kop op ‘n skinkbord is al wat belangrik is. Indien jy nie vir hierdie een luister nie, is dit of reg of die highway. Veral by base…soms sien mens hoe base nie die goeie mense raaksien nie en slegs die gatkruipers, die voor0op-die-wa mense, die wie dink hul weet alles – dog weet hul niks. Herodes was wreed, soms dink ek baie mense is wreed en net hul kring van die spotters is reg…maar stilbly bly die beste antwoord. Mense het seker na hom gehardloop om hul probleme sodat hy mense aan hul nekke kon hang of beter, afkap…
Abraham: Wyse man, soeke na die goeie, al het hy foute gemaak, het hy al sy foute tog geredigeer en probeer om op die regte pad te bly. Goedhartig en liefdadig gewees, soveel mense in sy tent genooi as gaste, al het hy hulle nie geken nie. Sout van die aarde. Geen wonder hy was so geseënd nie. Ek sien hom as die ideale gesinsman, intelligent en wys.
Jona: O aarde, die wie weghardloop en nie pligte wil nakom nie, tog sal hulle eendag hul knieë buig en terugkom om die regte ding te doen – al neem dit jare…maar uitspoeg, sal jy uitgespoeg word en dit deur die lewe self. Jy mag dalk onder die boom sit, maar die regte oomblik sal jy aangeraak word en jy sal red wat te redde is. God slaap nie…Hy laat jou dalk nog ‘n rukkie rus…
Samuel: ‘n Man wat gedoen het wat van hom verwag was, ook sout van die aarde. Altyd God se naam eerste gestel. Hy het nie gegaan en mense beledig nie, slegs opgebou. Nooit lelik met enige een nie. ‘n Geroepe man, dra die hoop uit na die wêreld en vrugte sal jy wel pluk.
Noag: ‘n Man geroepe en tog die goed gedoen wat God wou hê, tog het hy gedrink en was skaamteloos. Maar op die ou einde weer gedraai tot God.
Goliat: O, dis die boelie, 4 broers agter hom en wil die wêreld plat vee…maar, selfs dit was nie genoeg nie…hy is deur ‘n kleiner, slimmer mannetjie gestuit. Elke hond kry sy dag en ‘n brak kry ‘n naweek.
Moses: Moordenaar, tog het hy verander en ‘n leier geword. Hoekom is dit so moeilik om te sien dat in sommige van ons rebelse kinders steek daar leiereinskappe weg wat net ontdek moet word. Soms is dit mos maklik om so iemand weg te jaag i.p.v. die bul by die horings te pak en die eienskappe te ontdek.
Koning Dawid, Gideon, Jabes, Noag ens. was die minste belangrike kinders en ook heel moontlik die jongste in die gesin gewees…dit het hul wel ‘n rukkie geneem om hulself te ontdek, maar selfs in die geringste van ons is daar leiereinskappe. Ons moet dit net soek en na vore bring. Deur net mense in jou kring te bring waarvan net jy hou is nie altyd in god se oë reg nie, en soms bring God eers ons tot ons knieë voordat ons ons oë oopmaak en die goeie in ander raaksien. Ons woorde moet eintlik vrek min wees, want woorde is saad wat of wild en woes groei of die mooiste blomme kan dra.
Wie is jy in bg.? Alles in die lewe is keuses, en net jy is verantwoordelik vir keuses in jou eie lewe.
14 Dinsdag Feb 2017
Vandag het ek agtergekom dat mense nie meer gelukkig is nie. Ek het agtergekom dat mense daarvan hou om ander tot die grond toe in wil verneder. Ek dink nie dis aspris nie, maar omdat ongelukkigheid so diep in hulle gesetel is en nie agterkom dat hulle hul hartseer en pyn op ander uithaal nie.
Selfs kinders word nie meer geleer om hul woede, pyn, hartseer ens. te verwerk nie. Ons is nie meer ge’equip’ om ons kids werklik te leer nie. Ek het myne badkamer toe gestuur met die volgende twee sinne:
Gaan dink wat jy verkeerd gedoen het.
Wat gaan jy doen om dit nie weer te doen nie?
Daarna het die twee wel geleer om vinnig te dink en ek kan nie kla dat ek stoute kids gehad het nie. Wens ek kon dit soms met van die Pikkies in my klasse doen. Die Graad 9’s is werklikwaar ‘n awesome groep maar deesdae sukkel ek met die Graad 10’s. Nou onthou ek waarom ek nie van die FET fase hou nie.
Ek het ook agtergekom dat mense mekaar liewers wil seermaak dan opbou om hulself beter te laat voel. Ek het besluit dat stilbly die beste antwoord is, want ek wil nie deurmekaar raak met Karma nie. Ek het my lewenslesse hard en duidelik geleer. Ek lees juis op my FB dat lewenslesse net moeiliker word indien jy nie dit vinnig leer nie. Soms is dit beter om sagkuns met iemand te werk en te luister as om ‘n ‘piece of your mind’ te gee. Soms doen ek dit, maar ek sit en dink dan daaroor en ek probeer regtig hard om mense nie seer te maak met ‘n suur, bitsige tong nie. Talle tonge maak die lewe werklik moeilik en wanneer die kalmerende een uiteindelik spreek, dink ek is die siel alreeds moeg van die talle tonge wat gespreek is. Wat kry mens eintlik daaruit? Beslis nie vrede nie, beslis nie eer nie, maar ek het geleer dat woorde wat jy spreek nooit verhaal kan word nie. Gedane sake het heen keer.
Ek het iets wonderliks gekry…na jare van wonder en bespiegeling. Angus Buchan het uit die bloute vir my ‘n profesie gestuur, en ek vra so ewe of dit vir my is. Hy antwoord toe ja en dat God hom gevra het om dit vir my te lewer. Dis net vir my ‘n bewys dat ek steeds op die regte pad is, al dink mense ek is weird en verkeer in hul oë. Ek het ook agter gekom dat wanneer jou lig skyn dan raak mense apaties en hard teenoor jou. Ek wil bly soos ek is, en ek word baie meer en meer sagter by die dag. Dis mos hoe dit hoort.
Een van my Poppeloppe sê vandag dat dit lyk of ek baie gelukkig is…ek antwoord haar toe dat dit ‘n keuse is…al het ek vir jare niemand in my lewe nie, gaan ek nie toelaat dat ek ongelukkig binne moet voel nie. Alles in die lewe is ‘n keuse. En my keuse is om my binne op te bou en tevrede met myself te voel. Ek weet hoe hard ek aan myself gewerk het en ek weet dat Meester dit goedkeur…dus het ek nie die mens se goedkeuring meer nodig nie.
En dis hoe ek voel…
10 Vrydag Feb 2017
Ek het die volgende gelees op Facebook, dit is geskryf deur “Die Bedonnerde Diva”. Dit het my so aangeraak en empaat wat ek is, het natuurlik trane gehad daaroor.
“Soms dink ek dis die pa’s wat hulle rolle die beste vervul wat die lewe vir hulle dogters die moeilikste maak.
Die pa’s wat omgee en dit wys. Wat dáár is. Pa’s op wie huisgesinne kan staatmaak. Wat voorsien, na die beste van sy vermoë. Wat kinders liefhet dwarsdeur hormone, onvanpaste kêrels, sigarette, pornografie en 39% vir wiskunde. Wat soms wakker lê oor geld, maar wat bereid is om dit wat hy het met sy gesin te deel. Wat vir sy vrou omgee, ook op die oggende wat sy lyk asof sy in die tuimeldroër geslaap het en op aande wat sy onbillik en geniepsig is omdat sy ‘n slegte dag by die werk gehad het. Pa’s wat bly al het sy vrou haar hare gesny, die motor gestamp, dik geword of ‘n mastektomie gehad.
Want ma’s kan anker en versorg en preek en raas en troos en ondersteun, maar dis pa’s wat vir dogters die standaard stel. Dis pa’s wat bepaal wat sy van mans dink, hoe sy na hulle kyk en wat sy van hulle verwag. En sy gaan van haar man verwag, nie wat haar pa vir háár gedoen het terwyl sy in sy huis gewoon het nie, maar wat haar pa vir haar ma gedoen terwyl dié in sy huis gewoon het.” https://www.facebook.com/bedonnerde.diva/?ref=nf
Is dit nie ware woorde nie? Is dit nie hoe pa’s teenoor hul dogters moet optree nie? Nadat ek dit gisteraand gelees het, het dié geskrewe gedeelte oor en oor in my gedagtes gemaal. My hart het in stukke gebreek want my pratige dogter en ek wil noem my seun ook het nooit hierdie gedeelte van hul Papa ervaar nie. Sy aandag, geduld en tyd het altyd aan ander vrouens se kinders gegaan. Maar, ek wil maar bylas…my mooi dogter het iemand gevind wat haar so lief het en haar met soveel liefde toegooi dat, ek glo, dit sal opmaak vir alles wat sy in die lewe verloor het. Ek is dankbaar vir dié jong man in haar lewe…
Ek onthou, eendag by ‘n atletiekbyeenkoms, het my dogter by my gesit en ‘n pa het sy dogter aangemoedig om discus te gooi. My mooi kind het die storie so bekyk met hartseer in haar oë en gevra waarom haar pa nie so kon wees nie. Hoe vergeet ‘n Mama dit? Nooit het hy oueraande bygewoon nie, maar ander vrouens se kinders ondersteun. Miskien is dit een van ons lewenslesse in die lewe, dit sal ek nooit weet nie, maar ons is daar deur.
Ek wens soms dat ek meer finansieël vir my kids dinge kon doen…die eerste paar jaar na die egskeiding het ek gevou, maar nou, nou staan ek op en nou kan ek met ‘n hart wat stadig genees dinge begin doen. Geen vrou kan Mama en Papa speel nie…dit werk eenvoudig net nie…wees net Mama want ek het probeer en dit het nie gewerk nie. Deur verloop van jare het ek net sagter geraak en besef ek kan net lief wees vir my kinders.
Indien alles nie verloop soos jy voel dit moet nie, wees verseker, alles sal wel verloop soos dit moet…en alles sal wel eendag reg eindig…mag mooier en gelukkige dinge jou tref en mag blessings jou voorland wees…
Gaan koekeloer en sê wat julle dink asb…
LeesDisAl en ander kortverhale
Gedryf na drank? Nee tjoklits!!!
By wie leer mens die mees waardevolste lesse? By die wie jy liefhet. By niemand anders nie, by hulle vir wie jy die meeste omgee…Word ek na drank gedryf? Nee, na tjoklits…dit bevat beslis iets wat my beter laat voel…
Die mense vir wie jy omgee en hulle nie noodwendig vir jou omgee of lief is nie, is gewoonlik dié wat jou die lesse in die lewe leer wat jy oor en oor ervaar totdat jy daardie lewensles geleer het. Vandag was een van daardie dae…en ek het dit hard en swaar geleer. Die jaar het goed afgeskop en ek was baie tevrede met my klasse. Vandag was roosters verander, Pikkewyne het nuwe ‘keys’ gekry wat hulle van een klas na die ander geplaas is en daar was chaos. Die klasse was vandag so deurmekaar gegooi en waar hulle by een onderwyser klas gekry het, sommer nou by ‘n ander…toe die cherrie op die koek…my Afrikaans Gr 10 groepe het drasties verander. Teen die tyd dat hulle by my gekom het, was almal seker al hoogs gespanne en opgewerk. Dis toe die bom bars…!!! Elkeen wil ‘n eier lê en elkeen wou sy sê sê. Ai jai jaaaaiiiiii….Elkeen sie die storie van haar kant af en sodra ek iets sê word ek letterlik doodgepraat…toe vererg ek my…twee dekselse periodes en daarna…toe hulle weg is, is ek in trane. Twee dogters het omverskoning kom vra en natuurlik het ek aanvaar. Maar, wat het ek geleer uit hierdie situasie. Dit is ‘n challenge…en dit gaan my verander, sterker maak en ‘n beter persoon. Ek het geleer dat, al baklei jy hoe hard, jy nie altyd jou way kan kry nie. Ek is in beheer van my klas en ek gaan beslis nie toelaat dat ek in my eie klas of beledig word of onderdruk word deur leerders wat ongelukkig is oor die skommelinge nie…Ek dink ook dat ek dalk nou net die kersie op die koek was en leerders my aangevat het om van hul eie frustrasies ontslae te raak…Almal kan nie geakkommodeer word nie…mense moet leer om aan te pas. Wanneer jy in die lewe daar buite kom, moet mens aanpas of jy wil of nie. Jy moet leer om met alle vlakke van mense en persoonlikhede saam te werk of jy nou daarvan hou of nie.
Ek het soveel werk om af te handel en leerders besef nie ons moet ook teen ‘n spoed werk nie. Dis amper weer toetsreeks en harder werk is al genade…
Soms word lesse oor en oor herhaal totdat jy daardie les geleer het…en ek het al baie lesse geleer en sal baie nog moet leer…ongelukkig word die Pikkewyne vandag geleer dat net hulle is reg en niemand anders nie. Dis eintlik hartseer…Ons as ouers gaan eendag die vrugte pluk en mag ons goeie en smaaklike vrugte pluk…En ons kinders word groot met ‘n tipe van houding…en dan wonder ek hoe gaan hulle, hulle kinders eendag grootmaak?
Ek dink ons moet ons kinders meer opdra aan die Allerhoogste Infinite Spirit…
Jy vra wie ek dien?
Jy vra wie ek dien? Jy vra my wie ek volg? Kom ek vertel jou ‘n bietjie wie ek dien. Ek dien geen kerk nie, ek dien geen mens nie, nog minder ‘n idee. Ek dien
YOD HAY VAV HAY…die I AM THAT, I AM. Ek kan beslis niemand anders as die Ware Heerser dien nie.
Jy vra wie ek dien? Die Een wat in die Hemele sit. Ek dien die Infinite Spirit en Sy seun is Jesus, God van Israel.
As God se kind moet ons die volgende doen:
sit nie in groepe en skinder nie
luister na die gebrokenes van harte en help waar ek kan
sien hoe mense ander probeer bedrieg
myself hoër ag as ander nie, want almal is een onder God
hou nie wrokke nie en bly nie kwaad vir die een wat lelik met jou is nie
as God in my is – soos die Bybel dit stel – hoe kan mens dan oordeel???
as kind van God moet jy tog die wat van die pad af is op die pad help…nie deur dreigemente of swak dade nie, maar deur ‘n voorbeeld te wees
kwaad met kwaad vergeld nie…ek het dit met die harde manier geleer
genade te toon want ek verlang dit van God…
Mense kan teen jou wees, maar terwyl jy God dien…die I AM…kan ek sê dat God, die enigste God van Israel, die ware Christenskap, maar hul strydbyl bêre want wie kan teen jou wees? As God vir jou is, wie kan teen jou wees.
AS GOD IN JOU IS…BEGIN OM DAN DIE LIG IN ANDER OOK RAAK TE SIEN. AS GOD IN JOU IS, BEGIN OM DAN SO TE LEWE. AS GOD IN JOU IS, BEGIN OM JOU LIG TE LAAT SKYN… gewoonlik is die lig so skerp dat mense jou verstoot want hulself weet nie hoekom hulle dit doen nie…jou lig maak van jou uniek en as jy alleen staan, weet dat God by jou staan.
Wees mal, dis al…
Daar word gesê dat elke vrou mooi moet wees…seriously???
Waarom word skoonheid voor gehou? Is dit werklik nodig??? Vergeet daarvan, wat nie beautiful wees nie..mag ons nie ook soms kwaad wees nie, of wat van intelligent wees nie? Wat van bietjie blond wees of dalk bietjie witty en cheeky…wat van interessant of humoristies of avontuurlik?? Wat van “gaan mal” of talentvol of net jy wees nie? Hoekom net mooi wees? Ek wil nie mooi wees nie, ek wil simpel wees en soms net lag omdat ek wil lag. Skoonheid is ‘n paar letters uit die alfabet en aanmekaar gelas…Dis ‘n woord…Wat is jou definisie van ongelooflik wees?
Is daar nie ‘n wêreld vol dinge anders as om net mooi of skoonheid te wees nie?